HIM

HIM՝ ֆիննական ռոք խումբ, ստեղծվել է 1991 թվականին մենակատար Վիլե Վալոյի, կիթառահար Միկո Լինդստրյոմի և բաս կիթառահար Միգե Պանանենի կողմից։ 1997 թ.-ից 2013 թվականներին խումբը թողարկել է ութ ստուդիական ալբոմ։ Համարվում է ֆիննական առաջին խումբը աշխարհում ում Dark Light ալբոմը ձայնարտադրիչների ամերիկյան ասոցիացիայի կողմից արժանացել է Ոսկե դիսկ մրցանակի։ 
Ֆինլանդիայում Greatest Lovesongs vol. 666, Deep Shadows and Brilliant Highlights, Love Metal և Dark Light ալբոմները ստացել են պլատինե ալբոմ կարգավիճակ, Razorblade Romance — 2 × պլատինե։

Պատմություն 
 
Խումբն իր ստեղծագործական ուղին սկսել է 1991 թվականին Հելսինկիում՝ His Infernal Majesty անվանումով, կազմում ընդգրկված էին Վիլլե Վալոն, Միկո Լինդստրյոմը և Միգե Պանանենը։ Առաջին ձայնագրությունը Witches and Other Night Fears անվանումով լույս ընծայվեց 1992 թվականին։ 1994 թվականին Միգե Պանանենը ստիպված էր լքել խումբը՝ բանակ զորակոչվելու պատճառով։

Մեկ տարի անց ստեղծվեց խմբի առաջին հայտնի ձայնագրությունը - մինի ալբոմը՝ This is Only The Beginning անվանումով։
Այս ձայնագրությամբ, հատկապես Քրիս Այզեկի «Wicked Game» երգի քավեր տարբերակով, հետաքրքրվեց Sony BMG երաժշտական ընկերությունը։ 1996 թվականին Վալոն, Լինդստրյոմը, Պանանենը և Փանտալը, պրոդյուսեր Հիիլի Հիիլեսմաայի օգնությամբ, ձայնագրեցին 666 Ways to Love: Prologue մինի ալբոմը, որից հետո His Infernal Majesty անունը կրճատվեց HIM -ի։

Խմբի երկրորդ՝ Razorblade Romance ալբոմը, ֆիննական չարտերում 30 շաբաթ անընդմեջ զբաղեցրել է առաջին հորիզոնականը։

Խմբի երրորդ՝ Deep Shadows and Brilliant Highlights ստուդիական ալբոմը թողարկվել է 2001 թվականի օգոստոսի 27-ին (բոլոր երգերը գրել է Վիլե Վալոն), ֆիննական չարտերում 11 շաբաթ անընդմեջ զբաղեցրել է առաջին հորիզոնականը։

Խմբի չորրորդ՝ Love Metal ալբոմը թողարկվել է 2003 թվականի ապրիլի 14-ին, ֆիննական չարտերում 20 շաբաթ անընդմեջ զբաղեցրել է առաջին հորիզոնականը, տեսահոլովակները, որից մեկում նկարահանվել էր Ջուլետ Լյուիսը, հաջողությամբ ցուցադրվեցին ամերիկյան MTV հեռուստաալիքով, ինչ էլ խմբին ճանաչում բերեց ԱՄՆ -ում։

Խմբի հինգերորդ՝ Dark Light ալբոմը թողարկվել է 2005 թվականի սեպտեմբերի 26-ին, որն էլ դարձավ խմբի առաջին ձայնագրությունը, որը հայտնվեց Billboard 200 -ում։ Ֆիննական չարտերում (ինչպես և նախորդ ալբոմը) 20 շաբաթ անընդմեջ զբաղեցրել է առաջին հորիզոնականը։

Venus Doom ալբոմը թողարկվել է 2007 թվականի սեպտեմբերի 14-ին և Billboard 200 -ում զբաղեցրել է 12-րդ տեղը։

Խմբի յոթերորդ՝ Screamworks: Love in Theory and Practice (Chapters 1 to 13) ալբոմը թողարկվել է 2010 թվականի փետրվարի 8-ին, ֆիննական չարտերում 12 շաբաթ անընդմեջ զբաղեցրել է երկրորդ հորիզոնականը։

Խմբի ութերորդ՝ Tears on Tape ալբոմը թողարկվել է 2013 թվականի ապրիլի 26-ին Ֆինլանդիայում, ապրիլի 29-ին Մեծ Բրիտանիայում և Իռլանդիայում, 30-ին՝ ԱՄՆ -ում և Կանադայում։

Սկավառակագրություն 

 1997 — Greatest Lovesongs vol. 666
 1999 — Razorblade Romance
 2001 — Deep Shadows and Brilliant Highlights
 2003 — Love Metal
 2005 — Dark Light
 2007 — Venus Doom
 2010 — Screamworks: Love in Theory and Practice
 2013 — Tears on Tape

Լոգոտիպ 

Խմբի խորհրդանիշն է համարվում հեարթգրամը ()։ Այն ստեղծել է խմբի առաջնորդ Վիլե Վալոն իր 20-րդ տարեդարձին։ Heartagram -ը շրջված հնգագիծ է, որի վերևի անկյուները կլորացված են՝ նմանեցնելով սրտի սիմվոլին։ Երաժիշտը այդ սիմվոլի նշանակությունը բացատրում է, այն նմանեցնելով ժամանակակից Ին և Յանի, որտեղ սիրտը - Ինն է, շրջված հնգագիծը Յանը։ Միևնույ ժամանակ heartagram -ը Վալոյի համար իր խմբի միասնականության, համախմբվածության խորհրդանիշն է։ Սիմվոլը համարվում է HIM -ի ապրանքանիշը, այն օգտագործվել է Razorblade Romance, Love Metal, Dark Light, Screamworks և Tears on Tape ալբոմների ձևավորման ժամանակ։ Խմբի առաջնորդը մի քանի դաջվածք ունի այս սիմվոլով։

Կազմ 

Մասնակիցներից ոմանք ելույթ են ունենում մականուններով (փակագծերի մեջ)։
 Վիլե Վալո — վոկալ, ակուստիկ կիթառ ( 1991 թվականից)
 Միկո Լինդստրյոմ (Լինդե, Լիլի լազեր) — էլեկտրակիթառ, բեք-վոկալ (1991 թվականից)
 Միգե Պանանեն (Миге Амор) — բաս-կիթառ, բեք-վոկալ (1991 թվականից)
 Janne Johannes Puurtinen (Burton, Emerson Burton) — ստեղնաշարային գործիքներ, դաշնամուր (2001 թվականից)
 Jukka Kröger (Կոսմո) — հարվածային գործիքներ (2015 թվականից)

Ժամանակագրական աղյուսակ

Գրականություն

Հղումներ 

 Պաշտոնական կայք 
 Պաշտոնական կայք Facebook-ում

Ծանոթագրություն 

Ռոք խմբեր
1991 հիմնադրված երաժշտական խմբեր
Կվինտետներ
Ֆիննական գոթիկ ռոք խմբեր